Fstab

**fstab**, forkortelse for **[[filsystem]]tabell**, er en datafil for systemkonfigurasjon i Unix og Unix-liknende operativsystemer. I Berkeley Software Distribution (BSD) var filen lokalisert i filkatalogen `/etc/fstab`. Det samme var tilfelle i proprietære avarter av BSD som DEC Ultrix og SunOS, og er tilfelle i frie og åpne derivater av BSD, deriblant FreeBSD, NetBSD, OpenBSD og DragonFly BSD. Også i Linux er dette tilfelle.

I UNIX System V hadde filen navnet **vfstab** og var lokalisert i filkatalogen `/etc/vfstab`, og det samme er tilfelle i Solaris, OpenServer og UnixWare. Andre avarter av UNIX System V, deriblant IRIX, AIX, HP-UX og Tru64 UNIX har benyttet navneformen **fstab**. I IRIX var den, liksom i BSD, lokalisert i filkatalogen `/etc/fstab`. I AIX er den lokalisert i filkatalogen `/etc/filesystems`, i HP-UX er den lokalisert i `/etc/checklist` og i Tru64-UNIX var den lokalisert i `/etc/fdmns`.

I Linux er filen en del av programpakken util-linux. Filen lister opp tilgjengelige diskpartisjoner samt datakilder og filsystemer som ikke er diskbaserte, og indikerer hvordan de blir initialisert og integrert i filsystemets struktur. Den leses av kommandoen `[[mount (Unix)|mount]]`, og systemadministratoren har ansvaret for å skape og vedlikeholde den. Filen brukes til grunnleggende systemkonfigurasjon, men kan overstyres av automatiske mekanismer for mounting.

## Eksempel
Det følgende er et eksempel på en fstab-fil i et typisk Linux-system:


```bash
# device-spec   mount-point     fs-type      options                                          dump pass
LABEL=/         /               ext4         defaults                                            1 1
/dev/sda6       none            swap         defaults                                            0 0
none            /dev/pts        devpts       gid=5,mode=620                                      0 0
none            /proc           proc         defaults                                            0 0
none            /dev/shm        tmpfs        defaults                                            0 0

# Removable media
/dev/cdrom      /mnt/cdrom      udf,iso9660  noauto,owner,ro                                     0 0

# NTFS Windows 7 partition
/dev/sda1       /mnt/Windows    ntfs-3g      quiet,defaults,locale=en_US.utf8,umask=0,noexec     0 0

# Partition shared by Windows and Linux
/dev/sda7       /mnt/shared     vfat         umask=000                                           0 0

# mounting tmpfs
tmpfs           /mnt/tmpfschk   tmpfs        size=100m                                           0 0

# mounting cifs
//pingu/ashare  /store/pingu    cifs         credentials=/root/smbpass.txt                       0 0

# mounting NFS
pingu:/store    /store          nfs          rw                                                  0 0
```


## Referanser




## Litteratur
*
*

## Eksterne lenker
*<code>vfstab(4)</code>, manualen til Solaris 
*<code>fstab(4)</code>, manualen til HP-UX 11i
*<code>fstab(4)</code>, manualen til IRIX
*<code>fstab(4)</code>, manualen til Tru64 UNIX
*<code>fstab(5)</code> i manualen til FreeBSD
*<code>fstab(5)</code>  i manualen til NetBSD
*<code>fstab(5)</code> i manualen til OpenBSD
*<code>fstab(5)</code> i manualen til Linux
*<code>fstab(5)</code> i manualen til Ubuntu Linux